“Ke a tseba,” a realo Mtšana Legotlo. “Nkane o sa ntirele komiki ya tee, re je seripa se sa khekhe ya tšhokolete ya bose? Se se tlo mo ruta gore go tšhaba sekolong ke go seleka.” 9 Go botlhokwa gore re ithute Baatlhodi kgaolo 4 le 5 ka nako e le nngwe ka gonne kgaolo nngwe le nngwe e tlhalosa dintlha tse di seyong mo go e nngwe. Ka sekai, Baatlhodi 5:20, 21 e bega jaana: “Dinaledi di ne tsa tlhabana di le kwa legodimong, di ne tsa tlhabana le Sisera di le mo medikologong ya tsone. Molatswana o o phothoselang wa Kishone o ne wa di gogola.” A seno se raya gore baengele ba ne ba thusa mo ntweng eno kgotsa a go ka tswa go ile ga nna le maje a magolo a a tswang kwa lefaufaung a a ileng a wela mo lefatsheng? Baebele ga e bue sepe. Ga go pelaelo gore Jehofa ke ene a neng a nesa pula ya matlakadibe e e neng ya dira gore dikara di le 900 tsa Bakanana di palelwe ke go tsamaya. Mo go Baatlhodi 4:14, 15, go umakiwa makgetlo a le mararo gore Jehofa ke ene a fentseng. Ga go na ope wa baithaopi ba Iseraele ba le 10 000 yo o neng a ka bua gore ke ene a dirileng gore ba fenye.